**TEHNIČNE SPECIFIKACIJE**

storitev skladiščnega poslovanja za računalniško opremo

1. **Predmet naročila**

Predmet naročila je izvajanje storitev skladiščnega poslovanja za računalniško opremo (v nadaljevanju blago) Ministrstva za javno upravo (v nadaljevanju naročnik), v ustreznih skladiščnih prostorih izvajalca. Skladiščno poslovanje obsega vse dejavnosti, ki se nanašajo na sprejem, prevzem, skladiščenje in izdajo blaga ter ostale dejavnosti, ki so s tem povezane, pri čemer ima naročnik v vsakem trenutku vpogled, koliko opreme je v skladišču, koliko in katero opremo je dobavil, katera oprema je izdana iz skladišča.

Naročnik okvirno pričakuje potrebe po skladiščenju 3000 kosov različnega blaga, pri čemer bi skladiščil do 40 različnih artiklov. Naročnik količin za čas trajanja okvirnega sporazuma ne more natančno določiti, zato je navedena ocena okvirna. Skladiščenje bi se praviloma izvajalo na paletah okvirnih dimenzij: 80×120×120. Palete lahko odstopajo od okvirne dimenzije. Blago, ki količinsko ne ustreza paletnemu mestu in bo dostavljena kosovno se vrednoti sorazmerno (0,25 %; 0,50 %; 0,75 %) glede na dimenzijo palete.

Izvajalec vodi elektronsko evidenco o blagu, prevzemih in izdajah v aplikaciji naročnika – Maximo in je odgovoren za skladiščenje blaga.

Izvajalec naročniku dovoli:

* redni in izredni popis blaga,
* v vseh fazah skladiščenja preveriti dejansko količinsko stanje zalog.
1. **Način in obseg izvajanja storitev izvajalca**

Izvajalec začne opravljati storitev skladiščnega poslovanja na podlagi okvirnega sporazuma, sklenjenega za obdobje 24 mesecev, s 3 mesečnim odpovednim rokom.

***2.1. Prevzem blaga***

Blago je opremljeno s serijsko in inventarno številko. Naročnik po nabavi blaga posreduje izvajalcu zahtevek v aplikacijo – Maximo, v katerem naročnik obvesti izvajalca o tem, kdaj bo dobavitelj predvidoma dobavil blago v skladišče, pri čemer naročnik (notranja organizacijska enota Ministrstva za javno upravo, ki bo blago naročila) izvajalcu posreduje telefonsko številko in elektronski naslov kontaktne osebe, ki bo blago dostavila v skladišče izvajalca. O nadaljnjih postopkih dostave blaga se dogovori izvajalec z dobaviteljem. Dobavitelj po predhodnem dogovoru, blago opremljeno s serijsko in inventarno številko dostavil direktno izvajalcu v njegovo skladišče. Izvajalec raztovori palete in kosovno blago iz prevoznega sredstva dobavitelja. Pri tem blago ustrezno količinsko pregleda. Izvajalec blago uskladišči, če dejansko stanje ustreza naročenemu stanju. V primeru, da obstaja razlika med dejanskim in naročenim stanjem, izvajalec v celoti ali delno zavrne prevzem. Prevzem blaga potrdi izvajalec, ki podpiše dobavnico in prevzemni zapisnik (prevzemni list), pri čemer mora biti čitljivo s celimi besedami zapisano ime in priimek prevzemnika izvajalca. Prevzem blaga izvajalec evidentira v aplikaciji – Maximo (vključno s scanom inventarne številke).

***2.2. Izdaja blaga***

Naročnik bo izvajalca obvestil o nameravani izdaji blaga iz skladišča in predvidenem datumu izdaje. Naročnik zahtevo za izdajo blaga posreduje izvajalcu v aplikaciji - Maximo. O točnem dnevu in uri izdaje se dogovori izvajalec s prevoznikom. Izvajalec natovori palete ali kosovno blago na prevozno sredstvo prevoznika. Izdano blago izvajalec evidentira v aplikaciji Maximo in na osnovi tega izdela iz aplikacije Maximo izdajnico, ki jo podpišeta izvajalec in prevoznik pri čemer mora biti čitljivo s celimi besedami zapisano ime in priimek prevzemnika blaga ter izdajatelja blaga pri izvajalcu.

**Obrazložitev:**

Proces v aplikaciji - Maximo je prilagojen tako, da se prevzem in izdaja blaga izvedeta direktno v Maximo, s konkretnim preverjanjem dobavljenega oziroma izdanega blaga. Izvajalec bo preko omenjene aplikacije, ki bo nameščena na njegovi mobilni napravi, imel vpogled v stanje blaga, katero bo izvajalec evidentiral (aplikativno uvozil) kot zalogo.

Izvajalec dela neposredno v naročnikovi aplikaciji - Maximo. Za potrebe izvajanja nalog in del, ki so opisani v specifikacijah tega naročila se za izbranega izvajalca uredi možnost oddaljenega dostopa do storitev skladiščnega poslovanja v omrežju HKOM, s sredstvom enkratnega overjanja, pri čemer izvajalec izpolni ustrezno vlogo (pridobi potrebna soglasja skrbnikov virov) ter z naročnikom sklene pogodbo Oddaljen dostop (skladno s pravilnikom o lastnih dejavnostih). Stroški vzpostavitve in uporabe storitve oddaljenega dostopa do storitev v omrežju HKOM, se bodo izvajalcu obračunali v skladu z vsakokrat veljavnim cenikom. Trenutno veljavni cenik je priloga te razpisne dokumentacije.

Izvajalec je dolžan opremo (mobilno napravo, na kateri bo naložena aplikacija »Maximo«) zagotoviti sam. Minimalne tehnične zahteve mobilno napravo so:

• Android

Android version 8, 9, or 10 mobile operating systems

Recommended Memory: Minimum 3 GB of RAM

• iOS

iOS version 12.1 or 13 operating systems

Recommended Memory: Minimum 3 GB of RAM

Naročnik se zavezuje, da bo za izvajalca izvedel vso potrebno usposabljanje za uporabo aplikacije - Maximo.

1. **V ponudbeni ceni mora biti zajeta:**
* najem skladiščnega prostora za prostorsko enoto paletno mesto, dimenzije 80x120x120,
* vodenje skladiščnega poslovanja, kar zajema: prevzemanje, izdajanje in skladiščenje računalniške opreme, vodenje evidence v aplikaicji Maximo in vse preostale manipulativne stroške.

Morebitne druge nepredvidene storitve, ki niso zajete v teh tehničnih specifikacijah oziroma predračunu, bodo pa potrebne za izvajanje skladiščnega poslovanja bo naročnik naročal v skladu s cenikom izvajalca. Za druge nepredvidene storitve si naročnik pridržuje 15% vrednosti okvirnega sporazuma.

Izvajalec mora v ponudbi navesti točen naslov in lokacijo, kjer bo skladiščeno blago.

Izvajalec blaga ne sme skladiščiti v drugih skladiščnih prostorih kot tistih, ki jih je navedel v ponudbi.

1. **Okvirni sporazum in plačilo**

Naročnik in izvajalec bosta sklenila okvirni sporazum. Naročnik ne zagotavlja, da bo uporabil vse predvidene količine po priloženem predračunu, hkrati pa si pridržuje pravico do prekoračitve količin navedenih v predračunu, če bo to potrebno.

Izvajalec izda elektronski račun za opravljeno storitev enkrat mesečno. Rok plačila je 30. dan od prejema pravilno izstavljenega računa. Plačilni rok prične teči naslednji dan po prejemu pravilno izstavljenega računa, ki je podlaga za izplačilo.

1. **Merila in pogoji**

Naročnik bo izvajalca izbral na podlagi najnižje skupne ponudbene cene. Pri tem obstaja možnost pogajanj o vseh elementih ponudbe.

V primeru, da izbran ponudnik z naročnikom ne želi podpisati pogodbe, si naročnik pridružuje pravico skleniti pogodbo po vrstnem redu z drugim najugodnejšim ponudnikom.

Izvajalec mora izpolnjevati naslednje pogoje:

* dejavnost opravljanja skladiščnega poslovanja mora biti vpisana v registru; izdana morajo biti vsa potrebna dovoljenja za opravljanje tovrstne dejavnosti;
* obratovalni čas skladišča mora biti javno objavljen.

Izvajalec mora zagotavljati, da skladiščni prostor ustreza naslednjem pogoju:

* v skladiščnem prostoru mora biti električna razsvetljava,
* v skladiščnem prostora mora biti zagotovljena temperatura od 0°C do +40°C in vlažnost od 10% do 80% (brez kondenzacije).

Izvajalec mora imeti skladiščni prostor urejen v skladu s požarnim redom, tehnično smernico TSG-1-001:2019, Zakonom o varstvu pred požarom, Zakonom o varnosti in zdravju pri delu ter ostalimi predpisi, ki se uporabljajo pri skladiščenju blaga v skladiščih.

Izvajalec je dolžan ves čas trajanja poslovnega razmerja skrbeti in zagotavljati dosledno izvajanje zakonskih, uradnih, normiranih ukrepov za preprečitev nastanka škode na računalniški opremi, ki je predmet skladiščenja. V primeru kršitve varnostnih določila ali dopustitve njihovih kršitev je izvajalec naročniku dolžan povrniti škodo, ki mu zato nastane.

Izvajalec je obvezan zagotoviti izvajanje varnostnih ukrepov tako, da je celotna računalniška oprema vselej  skladiščena v stanju skladnem s predpisi, pri čemer je potrebno vsako napako, hibo nemudoma odpraviti in o vsaki o vsaki spremembi nevarnostnih okoliščin obvestiti naročnika.

Izvajalec je odgovoren za prevzem, skladiščenje in izdajo blaga v skladu z dobro skladiščno prakso in odgovarja za škodo na blagu, ki bi nastala zaradi neustreznega prevzema ali skladiščenja blaga, razen, če se dokaže, da je škoda nastala zaradi okoliščin, ki se jim ni bilo mogoče izogniti ali jih odvrniti ali da je nastala po krivdi naročnika, zaradi neustrezne embalaže ali neustrezne kakovosti.

Izvajalec je dolžan naročniku izročiti zavarovalno polico, vinkulirano v korist naročnika, glede zavarovanja svoje odgovornosti za morebitno nastalo škodo iz 5., 6., 7. in 8 odstavka 5. točke teh specifikacij. Izvajalec ni dolžan zavarovati naročnikovega blaga, razen za primere, ki so določeni v teh specifikacijah.

**IZJAVA**

Izvajalec s podpisom tehnične specifikacije potrjuje, da je v celoti seznanjen z obsegom in zahtevnostjo zahtevanih del ter z lokacijo in objekti, kjer bo blago skladiščeno.

Izvajalec zagotavlja, da bo omenjena dela opravil pravilno in kvalitetno po pravilih stroke, v skladu z veljavnimi predpisi (zakoni, pravilniki, standardi), tehničnimi navodili in priporočili ter normativi.

Izvajalec zagotavlja, da ima ustrezne tehnične zmogljivosti za kvalitetno izvedbo celotnega naročila v predvidenem roku, skladno s popisi del, pravili stroke ter določili predpisov in standardov s področja predmeta naročila.

Izvajalec bo dela izvajal s strokovno usposobljenimi delavci – posamezniki.

V\_\_\_\_\_\_\_\_\_\_\_\_\_\_\_\_, dne\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 (podpis in žig ponudnika - izvajalca)